ગોપાલ આવું વિચારીને ખુશ થતો હતો ત્યાં જ અચાનક યાદ આવ્યું કે તે પરીક્ષા આપવા જતો હતો અને તેને ખૂબ જ મોડું થઈ ગયું છે. ગોપાલ રીતસરનો દોડીને સ્કૂલે પહોંચ્યો. જોયું તો પરીક્ષા શરૃ થઈ ગઈ હતી. ગોપાલને તેના સરે દોડીને આવતો જોઈ પૂછયું, ગોપાલ બેટા, કેમ આટલું બધું મોડું થઈ ગયું સ્કૂલે આવવામાં? આજે પરીક્ષા છે તને ખબર છેને? ગોપાલે તેના સરને માંડીને બધી જ વાત જણાવી અને તેણે સરને કહ્યું પ્લીઝ, મારી ભૂલને માફ કરીને મને પરીક્ષા આપવા દો. સરે તરત જ ગોપાલને પેપર આપ્યું અને ગોપાલે પરીક્ષા આપી.